Manchuria ye una rechión historica d'Asia repartita actualment entre China y Rusia y situata entre Mongolia interior, atras partz de China, Coreya d'o Norte, Siberia y l'Ocián Pacifico. A part chinesa d'a Manchuria historica tien 1.550.000 km² y corresponde a una part de l'este de Mongolia Interior y a la rechión de Dongbei Pingyuan, con as provincias de Liaoning, Heilongjiang y Jilin. A part rusa d'a Manchuria historica tien  1.000.000 km² y corresponde a Primorsky Krai, Amurskaya Oblast, a lo sud de Khabarovsk Krai y a Yevreyskaya avtonomnaya oblast. A vegatas quan se parla de Manchuria se fa referencia en realidat a la rechión de Dongbei Pingyuan de China, que ye a part central d'a rechion y on ye a capital historica, Mukden (uei Shenyang).